Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 3452

d) Mellékletek olyan anyagokat tartalmaznak, amelyek kiegészítik a Szabványokat és Ajánlott Eljárásokat, vagy útmutatást adnak azok alkalmazásához. Nyelv kiválasztása Ezt az Annexet öt nyelven fogadták el - angolul, arabul, franciául, oroszul és spanyolul. Minden Szerződő Államot felkérnek, hogy válasszon ezek közül egyet a nemzeti alkalmazás céljaira és az Egyezményben előírt egyéb célokra, akár közvetlen felhasználással, akár saját nemzeti nyelvére lefordítva, és erről a Szervezetet megfelelően értesítse. Szerkesztési eljárások A következő szerkesztési gyakorlatot alkalmazták az előírások szövegezésében, hogy az egyes állítások státusza az első pillantásra jelezze: Szabványok antikva betűtípussal vannak nyomtatva, míg az Ajánlott Eljárások dőlt betűkkel, a státuszt az Ajánlás előtag jelzi; Megjegyzés antikva betűtípussal nyomtatva, a státuszt a Megjegyzés előtag jelzi. Bármely hivatkozás ennek a dokumentumnak egy számmal azonosított részére, a rész valamennyi alrészét tartalmazza. Alkalmazhatóság Jelen dokumentumban szereplő Szabványok és Ajánlott Eljárások szabályozzák a Regionális Kiegészítő Eljárások (Doc. 703O) alkalmazását, amelyben a regionális választású megállapítások szerepelnek, amennyiben ilyen választást jelen Annex megenged. Felelősség A 6. Annex II. Rész Előszavának egy hasonló előírásában foglaltaknak megfelelően, a felelősség, amely az üzemeltetőre hárul, a 3. Annex előírásai szerint, a nemzetközi általános célú repülés esetén a légijármű parancsnokot terheli. A megfelelő WMO kiadványokkal való kapcsolat A 3. Annexben lévő szabályozó anyag, néhány kisebb szerkesztési eltéréstől eltekintve, azonos a Meteorológiai Világszervezet (WMO) Műszaki Szabályozások (C.3.1 Fejezet) anyagával. A 3. Annexben hivatkozott repülésmeteorológiai kód formátumokat a Meteorológiai Világszervezet alakította ki az ebben az Annexben található repülési követelmények alapján, illetve a Tanács időről-időre megállapított követelményei alapján. A repülésmeteorológiai kód formátumokat a Meteorológiai Világszervezet No.306 kiadványban - Kódkézikönyv, I. kötet tette közzé. A Táblázat A 3. Annex módosításai Módosítás(ok) Forrás(ok) Tárgy(ak) Elfogadva/ jóváhagyva Hatályba lép Alkalmazható

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes